Norman Angell

Sir Ralph Norman ANGELL (26a de Decembro 1872 – 7a de Oktobro 1967) estis angla ricevinto de la Nobel-premio pri paco. Li estis prelegisto, ĵurnalisto, verkisto kaj Membro de la ParlamentoNational Archives por la Laborpartio.

Angell estis unu el la ĉefaj fondintoj de la premgrupo Union of Democratic Control (Unio de Demokratia Kontrolo). Li servis en la Konsilio de la Reĝa Instituto de Internaciaj Aferoj, estis estrarano de la Tutmonda Komitato kontraŭ la Milito kaj la Faŝismo, membro de la plenumkomitato de la pacisma Unio Ligo de Nacioj, kaj prezidanto de la Abisenia Asocio. Li estis farita "Knight Bachelor" en 1931 kaj ricevis la Nobel-premion pri paco en 1933.Angell biography, nobelprize.org; alirita la 11an de Septembro 2015.

Li loĝis kaj laboris en Ĝenevo, Kalifornio, Parizo ktp. El la mezo de la 1930-aj jaroj, Angell aktive kampanjis por kolektiva internacia opozicio al la agresemaj politikoj de Germanio, Italio, kaj Japanio. Li iris al Usono en 1940 por prelegi favore al la usona apogo de Britio en la Dua Mondmilito, kaj restis tie ĝis post la publikigo de sia membiografio en 1951. Li poste revenis al Britio kaj mortis 94-jaraĝa en Croydon, Surrey."Ball State University". Arkivita el la originalo la 27an de Septembro 2007. Alirita la 15an de Januaro 2022.

Angell estis ankaŭ la desegnisto de The Money Game (monludo), laŭvida metodo instrui al lernejanoj la fundamentojn de financo kaj bankado. Unufoje publikigita en 1928 fare de J. M. Dent & Sons, The Money Game, How to Play It: A New Instrument of Economic Education estis kaj libro kaj ludo. La kerno de la libro estis eseo pri mono kaj studo pri ekonomiko, ĝi enhavis ankaŭ resumon de la historio de la ludo kaj klarigo pri la reguloj.

Li edziĝis al Beatrice Cuvellier sed ili separiĝis kaj li vivis siajn lastajn 55 jarojn sole. Li aĉetis la insulon Northey, Essex, kiu estas ligita al la ĉeftero nur dum malalta tajdo, kaj loĝis en la nura loĝejo en la insulo, kiu nun estas natura rezervejo.

 Notoj 

Kategorio:Anglaj verkistoj
Kategorio:Anglaj agnostikuloj
Kategorio:Anglaj politikistoj
Kategorio:Nobel-premiitoj pri paco
Kategorio:Membroj de la brita parlamento
Kategorio:Britaj socialistoj